HSC «Merilin»

HSC «Merilin», tidligere HSC «CAT No 1» er en katamaran som siden 2007 trafikkerer over Finskebukta mellom den estiske hovedstaden Tallinn og den finske hovedstaden Helsingfors daglig. Skipet ble bygget i 1999 av australske Austal Ships for tyske AG Reederei Norden-Frisia (AGRNF), for trafikk i Tyskebukta mellom Cuxhaven og Helgoland, Norderney, Langeoog, Borkum, Amrum og Hörnum (på Sylt).

I desember 2006 ble skipet solgt til estiske Lindaliini (Linda Line), som satte det i trafikk over Finskebukta fra april 2007.

Høsten 2009 var skipet å se på norske TV-skjermer i andre sesong av programmet Norsk attraksjon, der programleder Linda Eide er avbildet ombord i sin matchende joggedress. Likhetene, både i navn og utseende, er helt tilfeldige, da rederiet har brukt navnet Linda Line Express siden 90-tallet, og skipet har sett ut som det gjør siden det ble satt inn i nåværende trafikk våren 2007, et halvt år før første sesong av TV-programmet.

 Referanser 

 Eksterne lenker 


  Norsk attraksjon – sesong 2, episode 1, avsnitt 5: «Grilldressbåten»

Kategori:Passasjerskip
Kategori:Skip bygget i Australia
Kategori:Skip fra 1999
Kategori:Fergetransport i Estland
Kategori:Fergetransport i Finland
Kategori:Artikler i sjøfart-prosjektet